РФА КФҮ Органик һәм физик химия институты

РФА КФҮ Органик һәм физик химия институты (рус. Институт органической и физической химии имени А. Е. Арбузова КазНЦ РАН) — Казанда урнашкан РФА тикшеренүләр үзәге. 300 дән артык хезмәткәр эшли. Казан химия институты һәм СССР ФАнең Органик химия институты җирлегендә 1965 елда оештырыла. Фосфорның органик кушылмаларын һәм аның аналогларын синтезлау, төзелешләрен һәм үзлекләрен өйрәнүгә; яңа буын техникасы һәм технологиясе өчен кирәк булган фосфорорганик кушылмалар алуның калдыксыз, энергия саклаучан, экологик хәвефсез технологияләрнең теоретик нигезләрен, медицина һәм авыл хуҗалыгы өчен яңа биологик актив препаратлар булдыруның фәнни нигезләрен эшләүгә һәм нефть химиясенә караган тикшеренүләр алып бара. Искәрмәләр Сылтамалар